CELEX: 32011R0603
Language: hu
Date: 2011-06-20 00:00:00
Title: A Bizottság 603/2011/EU végrehajtási rendelete ( 2011. június 20. ) egyes áruk Kombinált Nómenklatúra szerinti besorolásáról

23.6.2011   
            
            
               HU
            
            
               Az Európai Unió Hivatalos Lapja
            
            
               L 163/10
            
         A BIZOTTSÁG 603/2011/EU VÉGREHAJTÁSI RENDELETE
   (2011. június 20.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kód alá kell besorolni.
            
         
               (4)
            
            
               Indokolt úgy rendelkezni, hogy a tagállamok vámhatóságai által kibocsátott, e rendelet rendelkezéseitől eltérő tartalmú, az áruk Kombinált Nómenklatúra szerinti besorolására vonatkozó kötelező érvényű tarifális felvilágosítást a jogosult – a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikke (6) bekezdésének alkalmazásában – három hónapig továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kód alá kell besorolni.
   2. cikk
   A tagállamok vámhatóságai által kibocsátott, e rendelet rendelkezéseitől eltérő tartalmú kötelező érvényű tarifális felvilágosítás – a 2913/92/EGK rendelet 12. cikke (6) bekezdésének alkalmazásában – három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. június 20-án.
      
         
            a Bizottság részéről, az elnök nevében,
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
      (2)  HL L 302., 1992.10.19., 1. o.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  Kifejezetten egy meghatározott típusú gépjármű jelzőkészülékébe való beszerelésre tervezett termék.
                  A termék két összekapcsolt nyomtatott áramköri egységből áll, amelyek mindegyike tartalmaz passzív (kondenzátorokat és ellenállásokat) és aktív elemeket (diódákat, fénykibocsátó diódákat (LED-eket), tranzisztorokat és integrált áramköröket). Az egyik egység a gépjármű világítási rendszeréhez történő csatlakozásra szolgáló interfésszel szerelt.
                  A LED-ek biztosítják a jelzést.
                  
                      (1) Lásd a képet.
               
               
                  8512 90 90
               
               
                  A besorolást a Kombinált Nómenklatúra értelmezésére szolgáló 1. és 6. általános szabály, a XVI. áruosztályhoz tartozó megjegyzések 2. b) pontja, valamint a 8512, a 8512 90 és a 8512 90 90 KN-kód szövegezése határozza meg.
                  Mivel a termék nyomtatott áramköri egységeket tartalmaz (lásd az elektronikus részeket magában foglaló 8443 99 10 alszámhoz tartozó Kombinált Nómenklatúra magyarázatot), nem felel meg a félvezető eszközökre és elektronikus integrált áramkörökre vonatkozó feltételeknek (lásd a 85. árucsoporthoz tartozó megjegyzések 8. pontját), ezért a 8541 és 8542 vtsz. alá történő besorolás kizárt.
                  Mivel a termék nem késztermék, hanem más alkatrészekkel, például lencsékkel együtt kifejezetten gépjármű jelzőkészülékében való használatra tervezték, a 8512 20 00 KN-kód alá való besorolás kizárt.
                  A terméket ezért gépjármű elektromos világító- vagy jelzőkészülékének részeként a 8512 90 90 KN-kód alá kell besorolni.
               
            
         
      
         (1)  A kép csupán tájékoztató jellegű.